Pantarasa

**Pantarasa** (パンサラッサ, *Pantharassa*) je drevno pleme koje se nastanilo u morskim dubnama još u antička vremena.

## Pozadina

Pleme se nastanilo u okeanu pre više hiljada godina. Po Mikelovim rečima, Pantarase vuku korene od drevnih. Međutim, zbog svoje razbojničke prirode izazvali su pobunu i pokušali da pokore sva ostala morska bića.

Taj njihov pokušaj razbesneo je boginju mora ― Akva Redžinu koja je iskoristila svoju moć i zarobila sve članove plemena u njihov sopstveni dvorac na dnu okeana, pomoću zapečaćenog ključa koji je poverila Hipokampusu na čuvanje.

Poznato je da je negdu u periodu pre početka radnje rođena gospođa Amagi, koja je pod nepoznatim okolnostima uspela da pobene na kopno i tu provede ostatak života, rodivši dvoje dece ― Lihta i Mikaru.

Poslednji kralj ovog izgubljenog kraljevstva bio je Gaide, novorođeni dečak, životno proklet snagom tame koja mu je bila podarena po rođenju. Pet godina od tada, Akva Redžina, pokušala je da poništi kletvu ali nakon što nije uspe u tome, deli je na pola odvojivši tako od Gaidea njegovog novorođenog brata blizanca Kaita, koga šalje na kopo talasima Tihog okeana. U periodu od zaključavanja do rođenja poslednjeg kralja, brojnost plemena je godinama opadala što je na kraju rezultiralo time da Gaide ostane jedini živi pripadnik vrste ispod površine vode.

Međutim, nakon što upozna Saru, princezu Indijskog okeana i svoju srodnu dušu, Gaide odlučuje da započne svoj plan hvatanja preostalih šest princeza sirena i potpune svetske dominacije. Rezultati njegovih akcija, bili su vidljivi vrlo brzo. Naime, nakon što je Sara, ukravši zapečaćeni ključ od Hipokampusa uspela da otključa dvorac, Gaide je uz pomoć svojih marčnih ljubavnica uspeo da uhvati princeze Noel i Koko, kao i da opustoši kraljevstva u Južnom Pacifiku, na Arktiku, kao i severno i južno kraljevstvo u vodama Atlantika.

## Karakteristike

### Fizički Izgled

Po svojoj spoljašnjosti i telesnoj građi, pripadnici plemena dosta podsećaju na članove ljudske rase. Odlikuje ih vitko telo, jake muskulature i kratke bodljikave kose, kada su muški članovi u pitanju.

### Anatomija

Međutim i ako su spolja dve rase vrlo slične, njihova telesna fizionomija se u određenoj meri razlikuje. Naime, njihovi disajni organi su vidno napredniji od ljudskih s obzirom da im je disanje omogućeno i na kopnu i pod vodom. Sem toga, njihovo podvodno kretanje je moguće čak i na morskom dnu, gde je vodeni pritisak takav da ni jedan čovek ne bi mogao da ga izdrži.

## Sposobnosti

Pored sirena i drevnih, Pantarase predstavljaju treću naprednu rasu na planeti, obdarenu posebnim snažnim moćima. Aktiviranjem svetlosnog simbola na čelu, članovi klana mogu blokirati moći svojih protivnika, ili upravljati gravitacionom silom, kao što je Gaide uspeo da podigne svoju palatu sa dna okeana na površinu vode i satima je održava na njoj.

Takođe, sposobni su da od živih bića načine demone, dovoljno su moćni da izdrže skoro sve pesme princeza sirena čak i ako ih izvodi više njih, ali ako dođe do njene preterane upotrebe, njihova moć nestaje, kao što je bio slučaj sa Gaideom.

### Skiptar

Poznato je da pojedini članovi plemena poseduju poseban skiptar sa snažnim magijskim moćima. Gaide je uz pomoć svog mogao da pretvori sestre crne lepotice u ribe čak i ako su bile kilometrima daleko, dok je Lihto koristeći svoj u trenutku zbrisao sve Mikelove vilinske kreature. U slučaju da korisnik umre, skiptar koji je posedovao mogu naslediti njegovi potomci, kao što ga je Lihto nasledio od svoje majke.